
Utangulizi
Mwenge wa Uhuru kwa mwaka 2026 utakimbizwa katika Mikoa yote 31 ya Jamhuri ya Muungano wa Tanzania. Kwa mwaka 2026, shughuli za Mbio za Mwenge wa Uhuru zitajielekeza katika kujenga na kuimarisha Umoja wa Kitaifa na kuutumia Mwenge wa Uhuru kuwaenzi na kuwatia moyo wazalendo wa kweli na makundi mbalimbali yenye mchango mkubwa katika kulinda Amani, Umoja na Mshikamano Kitaifa katika kuijenga Tanzania imara kimaadili, kidiplomasia na kiuchumi ndani na nje ya mipaka yetu ikiwa ni pamoja na kurejesha falsafa hii ya Mwenge wa Uhuru kwa Wananchi wa Tanzania.
Vigezo hivi ndivyo vitatumika katika mashindano ya Mbio za Mwenge wa Uhuru kwa mawaka 2026 na vitashindanisha Mikoa na Halmashauri.  Uzingatiaji wa vigezo hivi katika kuandaa na kusimamia shughuli za Mbio za Mwenge wa Uhuru katika Halmashauri/Wilaya ndani ya Mkoa ndiyo utaleta ufanisi wa kiutendaji katika Mkoa husika. Hivyo, jukumu la Mkoa husika ni kuhakikisha Halmashauri/Wilaya zake zinaandaa shughuli za Mbio za Mwenge wa Uhuru kwa kuzingatia vigezo vya mashindano ya Mbio za Mwenge wa Uhuru vilivyotolewa na Serikali kwa mwaka husika. Uzingatiaji wa vigezo hivi ndiyo njia sahihi ya kuwezesha Mikoa na halmasahuri zake kufanya vizuri.
Matokeo ya Mashindano ya Mbio za Mwenge wa Uhuru yatasomwa Mbele ya Rais wa Jamhuri ya Muungano wa Tanzania. Mikoa Mitatu (3) bora iliyofanya vizuri na Halmashauri zilizofanya vizuri kikanda zitakabidhiwa tuzo na Mheshimiwa Rais wa Jamhuri ya Muungano wa Tanzania siku ya Kilele cha Mbio za Mwenge wa Uhuru. 
Vigezo vilivyoandaliwa vipo Kumi (10) na vina vipengele therathini na moja (31). Vigezo hivi vimeandaliwa kwa kuzingatia Ujumbe wa Mbio za Mwenge wa Uhuru wa Mwaka 2026, Falsafa na Itifaki ya Mbio za Mwenge wa Uhuru na mahitaji ya Serikali katika kipindi hiki. Vigezo hivi Kumi (10) na vipengele vyake vipengele therathini na moja (31) vina jumla ya alama 100 na kila kipengele kina alama zake. Vipengele hivi, ndivyo vitatumika kumpata Mshindi wa Kwanza mpaka wa Mwisho. Hivyo ni wajibu wa kila Mamlaka inayohusika kuandaa shughuli za Mbio za Mwenge wa Uhuru kwa mwaka 2026 kuzingatia kila kipengele kilichoainishwa katika vigezo hivi wakati wa maandalizi kwa ufanisi wa Mbio hizi. Aidha, ifahamike kuwa, suala la ushindi hutokana na uzingatiwaji wa vigezo hivi na si vinginevyo. Inapendeza Mwenge wa Uhuru na Mbio zake ukatumika kuchochea Maendeleo ya wananchi katika sehemu zenye changamoto ya kimaendeleo na sehemu zenye changamoto katika utekelezaji na usimamiaji wa Miradi ya Maendeleo. Ofisi ya Rais - Maendeleo ya Vijana inawasilisha Vigezo vitakavyotumika katika Mbio za Mwenge wa Uhuru kwa mwaka 2026 kama ifuatavyo: - 
1.0     MAPOKEZI YA MWENGE WA UHURU NA MWITIKIO WA WANANCHI

1.1 Jinsi Mkoa/Halimashauri/Wilaya ilivyohamasisha wananchi (Vijana, wazee, wanawake, viongozi wa dini, viongozi wa mila, watu wenye mahitaji maalum, taasisi za mbalimbali) kushiriki mapokezi Mwenge wa Uhuru, Mkesha na katika vituo vyote ambavyo Mwenge wa Uhuru unapita kukagua, kuzindua au kuweka jiwe la msingi katika Miradi mbalimbali ya Maendeleo ya wananchi.

1.2 
Jinsi Mkoa/Halimashauri/Wilaya ilivyotumia sanaa (muziki, tenzi, mashairi, halaiki, sanaa za monyesho, sanaa za uchoraji na hata Michezo) kuhamasisha wananchi kushiriki shughuli za Mbio za Mwenge wa Uhuru katika mapokezi, vituo vya miradi na Mikesha iikilenga kujenga umoja wa kitaifa na kuibua fursa za ajira kwa vijana kupitia sanaa. Zingatio : Wasanii wenyeji wapewe kipaumbele, maudhui yalenge kujenga umoja wa kitaifa na Idara ya Utamaduni na Sanaa iratibu maudhui na ushiriki wa wasanii kwa mujibu wa Sheria ya Baraza la Sanaa la Taifa, Sura 204, kama ilivyorekebishwa na Sheria Namba 5 ya mwaka 2019 ; pamoja na Kanuni za Baraza la Sanaa la Taifa za mwaka 2018 na Upande wa Zanzibar izingatiwe Sheria ya Baraza la Sanaa na Sensa ya Filamu, Zanzibar.
1.3   Jinsi ratiba ya Wilaya/Halmashauri ilivyowezesha Mwenge wa Uhuru kufika katika maeneo ambayo haujawahi kufika kwa muda mrefu, kuepuka kufanya Mkesha wa Mwenge wa Uhuru katika maeneo ambayo umekuwa ukikesha mara kwa mara, kuheshimu na kufuata ratiba yake ya ndani iliyopitishwa na Mamlaka za Mkoa husika na Mwenge wa Uhuru kukabidhiwa na kupokelewa kwa wakati (kabla ya saa 3:00 asubuhi). Mikesha iandaliwe kwa sura ya maonyesho, burduni na elimu
2.0 UZINGATIAJI WA ITIFAKI ZA MWENGE WA UHURU
2.1
Jinsi Mkoa/Wilaya husika ilivyoshirikiana na Wakimbiza Mwenge wa Uhuru Kitaifa kuwezesha na kusimamia huduma maalumu za Chombo kwa kuzingatia usiri wa chombo chenyewe (Usiri na ubora wa Vifaa vya Chombo, usiri wa vyumba vya huduma na uzingatiaji wa muda wa kuhudumia Chombo).
2.2  Jinsi Mkoa/Wilaya/Halmashauri husika ilivyoratibu na kusimamia ITIFAKI zote za Mwenge wa Uhuru na Mbio zake. Usalama wa Wakimbiza Mwenge wa Uhuru Kitaifa, Vifaa Maalumu vya Mwenge wa Uhuru na nyaraka za Serikali zinazotumika katika shughuli za Mwenge wa Uhuru vipo katika dhamana ya mamlaka ya Ofisi ya RSO katika Mkoa husika.
3.0 UANDISHI, USOMAJI NA UWASILISHAJI WA RISALA YA UTII KWA MHESHIMIWA RAIS WA JAMHURI YA MUUNGANO WA TANZANIA
3.1 Uandishi wa Risala ya Utii uzingatie mambo yafuatayo: -

i. Kwa muhtasari, utekelezaji wa Ujumbe wa Mbio za Mwenge wa Uhuru kwa mwaka 2026.
ii. Kwa ufupi, taarifa ya jumla juu ya maendeleo ya sekta ya Elimu, Maji, Ujenzi, Afya, Mazingira, Maliasili, Kilimo, Mifugo, Uvuvi, Ukusanyaji wa kodi/mapato kwa mifumo ya TEHAMA, Biashara, huduma za Jamii, Ulinzi na Usalama wa Raia na mali zao katika Wilaya/Halmashauri husika na kubainisha changamoto za kiutekelezaji na fursa zilizopo.
iii. Risala ya Utii ionyeshe kwa muhtasari hatua iliyofikiwa katika uendelezaji wa miradi iliyowekewa jiwe la msingi na uendelevu wa Miradi iliyozinduliwa na Mbio za Mwenge wa Uhuru mwaka 2025 katika Halmashauri ya Wilaya/Mji/Jiji husika.

iv. Kupitia Risala ya Utii, Halmashauri itoe taarifa ya kiasi cha fedha taslimu kilichochangwa kwa ajili ya shughuli za Mbio za Mwenge wa Uhuru kwa mwaka 2026 na vifaa vya ujenzi vilevyotolewa na wahisani kwa ajili ya shughuli za maendeleo na kutaja miradi iliyonufaika. (Vifaa vya ujenzi na fedha zote zitakazopatikana kwa kwa michango ya hiari ya wadau ielekezwa katika shughuli za Maendeleo ya Wananchi). Hairusiwa kulazimisha watu/ wadau kuchangia shughuli za maendeleo kupitia Mbio za Mwenge wa Uhuru ispokuwa ni kwa hiari yao baada ya kuelimishwa na kuombwa kufanya hivyo. Hata hivyo, wajasiriamali wadogo wadogo, wakulima, watumishi wa umma husunani walimu wasiombwe wala kuchangishwa michango ya shughuli za maendeleo kupitia Mbio za Mwenge wa Uhuru.
v.  
Uandishi wa Risala usizidi kurasa 6, ukubwa wa maandishi size 12 (Tahoma). Kurasa sita za Risala zinazotakiwa hazijumuishi viambatisho vya taarifa zinazotakiwa mwaka huu. Aidha, Mheshimiwa Mkuu wa Wilaya atakabidhi Risala ya Utii iliyosomwa mbele ya Wananchi na ambayo imesainiwa na Mkuu wa Wilaya mwenyewe na viambatisho vyake (Nakala ngumu na laini) kwa pamoja kwa Kiongozi wa Mbio za Mwenge wa Uhuru.
3.2 Risala ya Utii mwaka 2026 kwa mheshimiwa Rais wa Jamhuri ya Muungano wa Tanzania itakuwa tu imekamilika kama itakuwa na viambatisho vifuatavyo: - 
(a) Gharama za Miradi yote ya Mbio za Mwenge wa Uhuru kwa Mwaka 2026
(Taarifa iwe katika mfumo wa Excel)
	Mkoa/Wilaya
	Thamani ya Michango yote ya Mwenge mwaka 2026
	Jumla ya Miradi yote
	Michango ya Wananchi katika Miradi yote
	Mchango ya Halmashauri ktk Miradi yote
	Mchango wa Serikali kuu katika Miradi yote
	Mchango wa Wahsani katika Miradi yote
	Thamani ya Miradi yote

	
	
	
	
	
	
	
	

	
	
	
	
	
	
	
	


(b) Taarifa ya Idadi ya vikundi vya vijana, wanawake, wazee na watu wenye ulemavu vilivyokamilisha usajili katika mfumo wa NeST (Lengo kuanzia vikundi 150 na kuendelea) na taarifa ya zabuni zilizotewa na Taasisi nunuzi kwa makundi maalum katika Halmashauri/Wilaya husika kwa kipindi cha mwaka wa 2025 na 2026. (Taarifa iwe inajitosheleza kuwezesha ufuatiliaji wa makundi yaliyowezeshwa)

Zingatio: -
Taarifa ya utekelezaji wa maagizo na maelekezo yaliyotolewa na Mwenge wa Uhuru katika Halmashauri husika na taarifa za makongamano ya Vijana ziwasilishwe kwa muda uliotolewa na kiongozi wa Mbio za Mwenge wa Uhuru katika mamlaka zilizotajwa katika kipengele cha 6.2.4 na 7.3.1
Taarifa za UKIMWI, Malaria na uchangiaji wa Damu Salama zitakabidhiwa kwa Kiongozi wa Mbio za Mwenge wa Uhuru kila asubuhi kabla ya Mwenge wa Uhuru kuanza safari ya kuelekea katika Halmashauri nyingine na ni sharti takwimu hizo zisomwe kwanza mbele ya Wananchi
4.0 URAGHIBISHAJI WA FALSAFA YA MWENGE WA UHURU KWA WANANCHI.

4.1 Jinsi Halmashauri/Wilaya husika ilivyojipanga na kufikisha falsafa ya Mwenge wa Uhuru na Ujumbe Mkuu kwa wananchi kabla, wakati na baada ya Mbio za Mwenge wa Uhuru kupita katika Halmashauri husika. 
4.2 Jinsi Halmashauri/Wilaya husika ilivyoraghibisha falsafa ya Mwenge wa Uhuru kupitia Halaiki, Nyimbo za Kizalendo, Marejeo ya kazi za waasisi wa Taifa letu na kuweka mazingira rafiki yanayowavutia watu wa rika mbalimbali kushiriki shughuli za Mwenge wa Uhuru kwa amani na furaha. Vitendo vyote vinavyosababisha kadhia na hofu kwa wananchi ikiwemo kusukumwa, kutishwa na kupigwa vidhibitiwe ipasavyo.
5.0
MIRADI YA MAENDELEO YA WANANCHI:
Kipengele hiki kinahusu Miradi ya Maendeleo inayotelezwa na Tawala za Mikoa na Serikali za Mitaa, Serikali Kuu, Taasisi za Umma na Wadau wa Maendeleo. Miradi hii ni ile ambayo ipo tayari kuwekewa jiwe la Msingi au kufunguliwa/kuzinduliwa na Mwenge wa Uhuru kwa mwaka 2026. Mwenge wa Uhuru USIPELEKWE katika miradi iliyokwishafanyiwa miaka ya nyuma labda kama uliwekewa jiwe la Msingi na kwasa sasa umekamilika tayari kwa kutoa huduma kwa wananchi (kufunguliwa/kuzinduliwa). Zingatio: - Utoaji wa zabuni na ununuzi katika miradi hii Umma upitie kwenye mfumo wa NeST kama sheria ya zabuni na ununuzi wa umma inavyoeleleza.
5.1 
Jinsi Wilaya/ Halmashauri ilivyosimamia ubora wa Miradi ya Afya na kuhakiksha miradi hiyo inahakisi matumizi sahihi ya rasilimali fedha za umma na wahisani na kutoa huduma stahiki kwa wananchi. 
5.2
Jinsi Wilaya/ Halmashauri ilivyosimamia ubora wa miradi ya Ujenzi wa barabara za kudumu /madaraja na jinsi miradi hiyo inavyoakisi matumizi sahihi ya rasilimali fedha za umma na wahisani. Mwenge wa Uhuru USIPELEKWE kwenye miradi ya madaraja na barabara inayohusu matengenezo na ukarabati wa kawaida “Periodic & routine Maitance”.
5.3
Mwaka 2027, wanafunzi wa darasa la sita na darasa la saba (VI&VII) watahitimu elimu ya msingi na kujiunga na elimu ya sekondari. Utaratibu huu utaongeza idadi ya wanafuzi wanaojiunga na kidata cha kwanza. Hivyo, katika Sekta ya Elimu, kigezo chetu ni kwa jinsi gani Halmashauri/Wilaya inavyoandaaa miundombimu ya kupokea wanafunzi (madarasa, madawati na matundu ya vyoo) na jinsi inavyosimamia ubora katika ujenzi wa miradi ya elimu. 
5.4   Jinsi Wilaya/ Halmashauri inavyoshirikiana na mamlaka za Maji na wananchi kuboresha huduma za maji kwa kutunzaji na kuhifadhi wa vyanzo vya maji, ulinzi na utunzaji wamiundombinu ya maji na upanuaji wa huduma ya Maji kwa wananchi. Suala la matumizi sahihi ya fedha za umma, usanifu na utekelezaji wa miradi mipya kwa maeneo yenye changamoto za Maji ni agenda ya Mbio za Mwenge wa Uhuru mwaka 2026.
 5.5 Jinsi Wilaya/ Halmashauri ilivyoweka mazingira rafiki kwa wawekezaji na kuhamasisha uwekezaji binafsi katika huduma za kijamii na kiuchumi kwa maendeleo ya Wananchi na Taifa kwa ujumla.
 5.6 Jinsi Wilaya/ Halmashauri ilivyohamasisha wananchi kuanzisha na kutekeleza miradi ya maendeleo ya kijamii (Zahanati, shule, Mabweni, nyumba za walimu na watumishi wa sekta ya afya, barabara) na utawala bora (Vituo vya Polisi, Mahakama za mwanzo, Ofisi za watendaji wa Vijiji, Mitaa, Sheia, Kata n.k) kwa njia ya kujitolea katika maeneo yao na kuandaa programu inayowezesha Mbio za Mwenge wa Uhuru kushiriki shughuli za ujenzi wa Taifa kwa kushirikiana na wananchi wa eneo husika.
6.0     SEKTA YA MAENDELEO YA VIJANA
6.1.   Miradi ya Vijana

6.1.1 Mbio za Mwenge wa Uhuru mwaka 2026 zitembelee shughuli za Vijana za kiuchumi. Shughuli hizi ziwe ni zile zenye uwekezaji mkubwa na zenye Tija kwa Maendeleo ya Vijana nchini. Kupitia Miradi hii, Halmashauri/ Wilaya zitoe elimu kwa Vijana juu ya fursa za upatikanaji wa Mikopo na kuwajengea vijana uwezo wa kuanzisha miradi yenye tija na endelevu. Mwenge wa Uhuru USIPELEKWE kwenye miradi ya vijana ambayo ulishaitembelea.
6.2 Kongamano la Vijana

Halmashauri nchini, ziandae makogamano ya vijana ambayo yatawajumuisha vijana na wadau wa Maendeleo ya Vijana. Makongamano haya yajikite katika: -
· Kutoa elimu ya uraia (Civic Education) kwa lengo la kujenga mshikamano na umoja wa Kitaifa.
· Kufufua moyo wa kujitolea na uzalendo katika jamii na kujenga Taifa lenye watu wanaoishi kwa amani, umoja na upendo na kuheshimu utawala wa sheria. 
· Kuibua na kujadili fursa za kiuchumi kwa vijana, masuala ya uadilifu na uwajibikaji
· Kuibua na kutumia fursa za kiuchumi zilizopo katika mazingira yanayowazunguka Vijana.
6.2.1 Makongamano ya Vijana katika Halmashauri yatumike kama jukwaa la kuwakutanisha vijana na viongozi/watendaji wa kisekta kusikiliza na kutatua changamoto zinazowakabili Vijana.
6.2.2 Watoa mada katika makongamano haya wawe ni wabobezi ili wawasaidie vijana kupata maudhui yaliyokusudiwa. Makongamano haya yafanyike siku mbili (2) kabla ya Mwenge wa Uhuru kufika katika Halmasahuri husika. Taarifa ya utekelezaji wake iliyoandaliwa vizuri na vielelezo vya uthibitisho wa kufanyika kwake uwasilishwe kwa kiongozi wa Mbio za Mwenge wa Uhuru katika eneo la mkesha na Mkoa utume nalaka ya taarifa hizo kwa Katibu Mkuu, Ofisi ya Rais - Maendeleo ya Vijana kwa Mikoa ya Tanzania Bara na kwa Katibu Mkuu-Wizara ya Vijana, Ajira na Uwezeshaji kwa Mikoa ya Zanzibar. 
7 MASUALA MTAMBUKA
7.1    Ushiriki wa Makundi Maalumu kwenye zanuni za umma.

Sheria ya Unnuzi wa Umma ya mwaka 2023 inaitaka kila Taasisi ya nunuzi kutenga 30% ya bajeti yake kwa ajili ya makundi maalumu (vijana, wanawake, wazee na watu wenye ulemavu) na kuhakikisha malipo ya makundi haya ndiyo kwanza yanapewa kipaumbele. Hivyo: -
7.1.1 Jinsi Wilaya/ Halmashauri ilivyowezesha usajili wa vikundi vya vijana, wanawake, wazee na watu wenye ulemavu katika mfumo wa NeST ili kuwa na sifa ya kuomba Zabuni.

· Idadi ya vikundi vya vijana, wanawake, wazee na watu wenye ulemavu vilivyokamilisha usajili katika mfumo wa NeST (Lengo kuanzia vikundi 150 na kuendelea) 

· Zabuni zilizotewa na Taasisi nunuzi kwa makundi maalum katika Halmashauri/Wilaya husika kwa kipindi cha mwaka wa 2024/2025/ 2025/2026 na mwaka 2026/2027 
Kwa upande wa Zanziabr, Sheria inayotumika ni Sheraia ya ununuzi wa Umma Na.2 ya mwaka 2 ya mwaka 2025. Kwa kuwa kanuni za Sheria hii ndiyo zinaandaliwa na Sheria haijaaza kutumika. Alama katika eneo hili zitatolewa kwa kupima ni kwa jinsi gani Wilaya za Zanzibar zinapeleka asilimia 10 (4:4:2) ZEEA kwa ajili ajili ya utoaji wa mikopo kwa Vijana, Wanawake na watu wenye ulemavu kwa kipindi cha mwaka 2024/2025 na mwaka 2025/2026
7.2     Uhifadhi wa Mazingira na utumiaji wa Nishati Safi na Salama

7.2.1 Jinsi Wilaya/ Halmashauri inavyohamasisha na kusaidia Wananchi wake kutumia Nishati Mbadala kama hatua ya kukabiliana matumizi ya kuni na Mkaa mijini na vijini kwa maendeleo endelevu ya uhifadhi Misitu na Mazingira.
7.3    Utekelezaji wa maagizo na maelekezo ya Mwenge wa Uhuru
7.3.1 Jinsi Mkoa/ Wilaya/Halmashauri ilivyotekeleza maagizo na maelekezo ya yaliyotolewa na Mwenge wa Uhuru na kushughulikia kero za wananchi kwa muda uliotolewa na kuwasilisha taarifa ya utekelezaji kwa Kiongozi wa Mbio za Mwenge wa Uhuru na Mkoa kutuma nalaka ya taarifa za taarifa hizo kwa Katibu Mkuu, Ofisi ya Rais-Maeneleo ya Vijana kwa Mikoa ya Tanzania Bara na kwa Katibu Mkuu-Wizara ya Vijana, Ajira na Uwezeshaji kwa Mikoa ya Zanzibar. Wizara zenye dhamana zitafuatilia na kuhakiki taarifa zilizowasilishwa.
8.0     WANANCHI NA UKIMBIZAJI MWENGE WA UHURU

8.1   Jinsi Wilaya/ Halmashauri husika ilivyoandaa na kuratibu ratiba inayowezesha Wananchi na Viongozi kupata fursa kukimbiza Mwenge wa Uhuru kwa miguu (Vijana wenye mchango mkubwa katika jamii na ujenzi wa Taifa, watu wazalendo, wawekezaji, wakina mama, viongozi wa dini, wazee wa mila, viongozi wa Serikali na watu wenye ushawishi mkubwa katika jamii) watambuliwe na Tunu hii bila kuathiri usalama wa chombo.

8.2   Jinsi Wilaya/ Halmashauri ilivyohamasisha wananchi kuanzisha na kutekeleza miradi ya maendeleo ya kijamii kwa njia ya kujitolea na kuandaa programu inayowezesha Mbio za Mwenge wa Uhuru kushiriki shughuli za ujenzi wa Taifa kwa kushirikiana na wananchi wa eneo husika.
8.3   Jinsi Wilaya/ Halmashauri ilivyohamasisha wananchi kuchangia shughuli za maendeleo na kudhibiti matumizi mabaya ya michango ya fedha na vifaa vinavyotolewa na wahisani kwa ajili ya maendeleo kwa wananchi.

9.0   JUHUDI ZINAZOCHUKULIWA KATIKA MAPAMBANO DHIDI YA VVU/UKIMWI, DAWA ZA KULEVYA, MALARIA, RUSHWA NA CHANGAMOTO ZA LISHE
Eneo hili linahusu programu na afua zinazotekelezwa chini ya ujumbe wa kudumu wa Mbio za Mwenge wa Uhuru. Programu hizi SIYO Miradi katika dhana ya Mbio za Mwenge wa Uhuru.

Kwa mwaka 2026, maonyesho ya utekelezaji wa programu/afua mbalimbali katika eneo hili yafanyike katika eneo ambalo Mwenge wa Uhuru umefika kuzindua/ kufungua au kuweka jiwe la msingi-Mradi mama (Rejea eneo Na. TANO la vigezo hivi). Hivyo, msafara wa Mwenge wa Uhuru USIPELELEKWA katika eneo ambalo zimeandaliwa programu tu. Utaratibu huu hauhusishi afua zinazohusu udhibiti wa Dawa za Kulevya.
9.1 Jinsi Halmashauri/Wilaya ilivyojipanga katika mapambano dhidi ya VVU/UKIMWI kupitia afua za Elimu na uhamasishaji, kinga, upimaji, tiba na ushirikiano na wadau wa Sekta ya Afya kwa ujumla.
9.2 Jinsi Halmashauri/Wilaya ilivyojipanga kupambana na Malaria kwa kupuliza viuadudu katika mazalia ya Mbu waenezao Malaria na kuelimisha wananachi juu ya uangamizaji wa mazalia ya Mbu kuanzia katika ngazi ya kaya. 
9.3   Jinsi Halmashauri/Wilaya ilivyojipanga katika mapambano dhidi Dawa za Kulevya kupitia afua za elimu na uhamasishaji, ukamataji na utokomezaji wa Dawa za Kulevya, tiba na matunzo kwa waraibu na ushirikiano na wadau kwa ujumla
9.4 Jinsi Halmashauri/Wilaya inavyoweka wazi mapato yake ya ndani na matumizi kupitia Kamati za Maendeleo za Vijiji/Mitaa/Kata/ Sheia zilizopo kisheria na inavyodhibiti vitendo vya Rushwa katika utoaji wa zabuni za umma na utekelezaji wa miradi ya maendeleo sambamba na utoaji wa elimu kwa wananchi kuhusu athari za Rushwa katika jamii.
9.5 Jinsi Halmashauri/Wilaya kupitia wataalam wa Lishe inavyotoa elimu, kusimamia uchakataji na ufungashaji/utunzaji wa chakula lishe katika viwanda vidogo vidogo, masoko na katika ngazi ya kaya kwa kujihakishia ubora wa chakula na matumizi sahihi ya lishe kwa makundi mbalimbali.

10.0  KUJENGA UMOJA WA KITAIFA
10.1 Jinsi Mkoa/Halmashauri/Wilaya inavyowashirikisha vijana, wazee, viongozi wa dini, viongozi wa mila, watu mashuhuri na taasisi za kiraia katika kujenga umoja na mshikamano wa Kitaifa. 
10.2 Jinsi Mkoa/Halmashauri/Wilaya ulivyotumia nguvu Sanaa na Michezo (muziki, tenzi, mashairi, halaiki, sanaa za monyesho, sanaa za uchoraji na hata Michezo) kuhamasisha amani na kuleta utulivu kwa kitaifa kwa maendeleo endelevu ya Taifa. Upatikanaji wa Wasanii uzingatie Sheria ya Baraza la Sanaa la Taifa, Sura 204, kama ilivyorekebishwa na Sheria Namba 5 ya mwaka 2019; pamoja na Kanuni za Baraza la Sanaa la Taifa za mwaka 2018 na kwa Upande wa Zanzibar izingatiwe Sheria ya Baraza la Sanaa na Sensa ya Filamu, Zanzibar.
10.3 Jinsi Mkoa/Halmashauri/Wilaya ulivyoandaa na kutekeleza mpango kazi wa Habari, Elimu na Mawasilino wa kufikisha ujumbe Mkuu wa Mbio za Mwenge wa Uhuru na shughuli zake nyingine kwa wananchi hususani vijana kupitia mitandao ya Kijamii, majukwa ya Vijana, radio, na Televisioni 

